Babelscape/SREDFM huggingface dataset:
Θεόδωρος Κασάπης

Ο Θεόδωρος Κασάπης (τουρκ.: "Teodor Kasap", 10 Νοεμβρίου 1835 – 1905) ήταν Οθωμανός εκδότης εφημερίδων και συντάκτης ελληνικής καταγωγής.

Ο Κασάπης γεννήθηκε στην Καισάρεια. Σε ηλικία 11 ετών πέθανε ο πατέρας του, οπότε ο Θεόδωρος εγκαταστάθηκε στην Κωνσταντινούπολη, όπου έπιασε δουλειά ως παραγιός σε έναν Ρωμιό έμπορο και πήγε σε ελληνικό σχολείο.

Κατόπιν σπούδασε στο Παρίσι και εργάσθηκε για περίπου επτά χρόνια ως προσωπικός γραμματέας του Γάλλου μυθιστοριογράφου Αλεξάνδρου Δουμά. Στη συνέχεια επέστρεψε στην Πόλη και δίδαξε γαλλικά σε διάφορα σχολεία της και αργότερα στην Αυτοκρατορική Σχολή Πυροβολικού. Εργάσθηκε επίσης ως συντάκτης στη γαλλόφωνη εφημερίδα "Étoile d'Orient" (= «Αστήρ της Ανατολής»).

Τον Φεβρουάριο του 1870 ο Κασάπης εξέδωσε την εβδομαδιαία γαλλόφωνη σατιρική εφημερίδα/περιοδικό "Le Diogene", την οποία σύντομα μετέτρεψε διαδοχικά σε ελληνόφωνη ως "Ο Διογένης" και στις 24 Νοεμβρίου 1870 την κυκλοφόρησε ως τουρκόφωνη (με τον ομώνυμο τίτλο "Diyojen"). Αυτή υπήρξε το πρώτο χιουμοριστικό/σατιρικό έντυπο στην ιστορία της Οθωμανικής Αυτοκρατορίας. Η καυστική του σάτιρα οδήγησε την κυβέρνηση να διατάξει το προσωρινό κλείσιμό του μετά από μόλις 4 τεύχη. Ο Κασάπης όμως κατόρθωσε να εκδώσει τελικώς 183 τεύχη του "Diyojen" πριν διαταχθεί το οριστικό του κλείσιμο το 1873.

Δύο άλλες περιοδικές εκδόσεις που εξέδωσε ο Κασάπης, το 1873, ήταν η δίγλωσση "Çingirakli Tatar", στην τουρκική και την ελληνική γλώσσα, και η τουρκόφωνη "Hayal" (= «`Οραμα»). Ακολούθησε η έκδοση του ελληνόγλωσσου περιοδικού "Μώμος" και, τον Αύγουστο του 1875, της τουρκόφωνης ημερήσιας πολιτικής εφημερίδας "İstikbal" (= «Μέλλον»). Σκοπός της τελευταίας ήταν να προετοιμάσει το έδαφος για την αποδοχή του καθεστώτος της συνταγματικής μοναρχίας στην Οθωμανική Αυτοκρατορία.

Το 1877 ο Κασάπης καταδικάσθηκε σε τριετή φυλάκιση για μία γελοιογραφία στη "Hayal" που σατίριζε τη λογοκρισία του τύπου. Απελευθερώθηκε από τη φυλακή υπό τον όρο ότι θα σταματούσε την έκδοση των "Hayal" και "Istikbal". Αμέσως μετά την απελευθέρωσή του έφυγε σε αυτοεξορία στην Ευρώπη. Μετά από αρκετά χρόνα ο σουλτάνος Αμπντούλ Χαμίτ Β΄ τού έδωσε χάρη και τού επέτρεψε να επιστρέψει στην Πόλη, όπου του έδωσε δουλειά στην ιδιωτική βιβλιοθήκη του.

Εκτός από την εκδοτική του δραστηριότητα, ο Κασάπης έγραψε και θεατρικά έργα. Το πρώτο του, με τίτλο "Pinti Hamit", ανέβηκε στο Θέατρο Gedikpaşa το 1873, ενώ άλλα έργα του ήταν τα "Iskilli Memo" (1874) και "Para Meselesi" (1875).
Λιμενική και Ναυτική Αστυνομία

Η Λιμενική και Ναυτική Αστυνομία (Λ&Ν.Α.) αποτελεί το τμήμα λιμενικής αστυνομίας και ακτοφυλακής της Αστυνομίας Κύπρου. Είναι επιφορτισμένη με την κύρια αποστολή της επιβολής του νόμου πέριξ των υδάτων και τον έλεγχο των θαλάσσιων συνόρων της Κυπριακής Δημοκρατίας. Οι κύριοι ρόλοι της περιλαμβάνουν την επιβολή του νόμου σε ότι αφορά παράνομες δραστηριότητες, όπως το λαθρεμπόριο, η τρομοκρατία, η πειρατεία και η παράνομη αλιεία. Η Λιμενική και Ναυτική Αστυνομία της Κύπρου διαθέτει και δύναμη έρευνας και διάσωσης. Η δύναμη αυτή είναι εξοπλισμένη με περιπολικά σκάφη και συστήματα ραδιοεντοπισμού.
Γκάμπρος Ιντερνάσιοναλ ΦΚ

Η Γκάμπρος Ιντερνάσιοναλ ΦΚ είναι μια νιγηριανή ποδοσφαιρική ομάδα. Συμμετέχει στην Nigeria Premier League. Έδρα της ομάδας είναι το Gabros Stadium, χωρητικότητας 3000 θεατών. Ιδρύθηκε το 1997.
Γκέιτγουεϊ Γιουνάιτεντ ΦΚ

Η Γκέιτγουεϊ Γιουνάιτεντ ΦΚ είναι μια νιγηριανή ποδοσφαιρική ομάδα. Την τελευταία δεκαετία έχει αρκετές συμμετοχές στην Nigeria National League. Ιδρύθηκε το 1998. Έδρα της ομάδας είναι το Ilaro Stadium, χωρητικότητας 12000 θεατών.
Μάιτι Τζετς ΦΚ

Η Μάιτι Τζετς ΦΚ είναι μια νιγηριανή ποδοσφαιρική ομάδα. Συμμετέχει στη Nigeria National League. Ιδρύθηκε το 1970. Έδρα της ομάδας είναι το Rwang Pam Stadium, χωρητικότητας 15000 θεατών. Το 1972 κατέκτησε το πρωτάθλημα Νιγηρίας.
Αμπιόλα Μπέιμπς

Η Αμπιόλα Μπέιμπς ήταν μια νιγηριανή ποδοσφαιρική ομάδα. Το 1984 είχε προβιβαστεί στην Nigeria Premier League. Τη δεκαετία του 1990 παρέμεινε αδρανής. Επαναδραστηριοποιήθηκε το 2000 αλλά διαλύθηκε την επόμενη χρονιά λόγω έλλειψης χρημάτων. Είχε κατακτήσει 2 κύπελλο Νιγηρίας (1985, 1987).
Ευθύμιος Καούδης

Ο Ευθύμιος Καούδης (Καλλικράτης Χανίων, 1866 – Θεσσαλονίκη, 17 Δεκεμβρίου 1956) ήταν Έλληνας οπλαρχηγός, αρχηγός της πρώτης ομάδας Κρητικών στη Μακεδονία, κατά τη διάρκεια του Μακεδονικού Αγώνα.
Ουάρι Γουλβς ΦΚ

Η Ουάρι Γουλβς ΦΚ είναι μια νιγηριανή ποδοσφαιρική ομάδα. Συμμετέχει στην Nigeria Premier League. Έδρα της ομάδας είναι το Warri Township Stadium, χωρητικότητας 20000 θεατών. Έχει 3 συμμετοχές στο CAF Confederation Cup και μία στο CAF Cup.
Σαμ Σμιθ

Το Σαμ Σμιθ ("Samuel Frederick "Sam" Smith", γενν. 19 Μαΐου 1992) είναι Άγγλος τραγουδιστής και τραγουδοποιός. Έγινε διάσημος , τον Οκτώβριο του 2012, όταν έλαβε μέρος στο σινγκλ των Disclosure "Latch", το οποίο έφτασε στην 11η θέση στα βρετανικά τσαρτς. Ακολούθησε η επιτυχία του Naughty Boy "La La La", που του χάρισε το πρώτο νούμερο ένα σινγκλ τον Μάιο του 2013.

Το πρώτο του άλμπουμ με τίτλο "In the Lonely Hour" κυκλοφόρησε το Μάιο του 2014 από την Capitol Records. Το πρώτο single , "Lay Me Down " , κυκλοφόρησε πριν από το "La La La ".

Τον Δεκέμβριο του 2014 το Σμιθ ήταν υποψήφιος για έξι βραβεία Γκράμι και κέρδισε τέσσερα.

Για τη σύνθεση (μαζί με τον Τζέιμς Νέιπς) του τραγουδιού "Writing's on the Wall", για την ταινία "Spectre" (2015), το Σαμ κέρδισε Χρυσή Σφαίρα και Όσκαρ καλύτερου πρωτότυπου τραγουδιού. Το δεύτερο άλμπουμ του, με τίτλο "The Thrill of It All", κυκλοφόρησε τον Νοέμβριο του 2017 και το τραγούδι του (από το άλμπουμ αυτό) "Too Good at Goodbyes", ανέβηκε στην κορυφή στο Ηνωμένο Βασίλειο και στην Αυστραλία και στην 4η θέση στις ΗΠΑ.
Το Σαμ Σμιθ είπε σε συνέντευξη ότι είναι non binary και χρησιμοποιεί τις αγγλικές αντωνυμίες they/them, και ελληνικές αντωνυμίες το/του αντίστοιχα.
Τζάσπερ Γιουνάιτεντ

Η Τζάσπερ Γιουνάιτεντ ήταν μια νιγηριανή ποδοσφαιρική ομάδα. Ιδρύθηκε το 1991 και ήταν ιδρυτικό μέλος της Nigeria National League. Το 1995 συμμετείχε για πρώτη φορά στη Nigeria Premier League|First Division. Το 1996 έχασε τον τίτλο στην ισοβαθμία (διαφορά τερμάτων) και το 1997 για ένα βαθμό.
Κατερίνα Στεφανίδη

H Κατερίνα Στεφανίδη (γεν. 4 Φεβρουαρίου 1990) είναι Ελληνίδα πρωταθλήτρια του άλματος επί κοντώ, χρυσή Ολυμπιονίκης και παγκόσμια πρωταθλήτρια.Αγωνίστηκε στους Ολυμπιακούς αγώνες του 2012 και του 2016. Το 2016 έφτασε στην κορυφαία στιγμή της καριέρας της κερδίζοντας το χρυσό μετάλλιο στους Ολυμπιακούς Αγώνες του Ρίο ντε Τζανέιρο με άλμα στα 4,85 μ. Έχει ρεκόρ 4,91 μέτρα στον ανοιχτό και 4,90 μέτρα στον κλειστό στίβο. 

Επίσης αναδείχτηκε πρωταθλήτρια Ευρώπης το 2016 στο Ευρωπαϊκό Πρωτάθλημα του Άμστερνταμ (με 4,81 μ.), πρωταθλήτρια Ευρώπης στο Ευρωπαϊκό Πρωτάθλημα Κλειστού το 2017 (με 4,85 μ.) και πρωταθλήτρια κόσμου στο Παγκόσμιο Πρωτάθλημα Στίβου στο Λονδίνο το 2017, με επίδοση 4,91 μ. που την τοποθετεί στην πέμπτη θέση του άλματος επί κοντώ όλων των εποχών. Αναδείχθηκε καλύτερη αθλήτρια του στίβου στην Ευρώπη για το 2017. 
Έχει καταγωγή από το Κομπότι Άρτας 

Άλλες σημαντικές επιτυχίες της ήταν η τριτη θέση το 2016 στο Παγκόσμιο Πρωτάθλημα Κλειστού Στίβου και η δεύτερη θέση το Ευρωπαϊκό Πρωτάθλημα του 2014 και στο Ευρωπαϊκο Πρωτάθλημα Κλειστού το 2015.
Λόμπι Σταρς ΦΚ

Η Λόμπι Σταρς ΦΚ είναι μια ποδοσφαιρική ομάδα της Νιγηρίας. Συμμετέχει στην Nigerian Premier League. Ιδρύθηκε το 1981. Έδρα της ομάδας είναι το Abubakar Tafawa Balewa Stadium, χωρητικότητας 15000 θεατών. Έχει κατακτήσει 1 πρωτάθλημα (1999), ένα κύπελλο (2003) και ένα Σούπερ Καπ (1999).
Μελανόσωμα

Το μελανόσωμα είναι ένα οργανίδιο που περιέχει μελανίνη, η πιο συχνά απαντούμενη ουσία που απορροφά το φως στο ζωικό βασίλειο. 
Τα κύτταρα που παράγουν τα μελανοσώματα ονομάζονται μελανοκύτταρα, ενώ τα κύτταρα που εγκυτώνουν τα μελανοσώματα ονομάζονταιν μελανοφάγοι.
Πανεπιστήμιο του Μπέρμιγχαμ

Το Πανεπιστήμιο του Μπέρμιγχαμ είναι ένα Αγγλικό πανεπιστήμιο στην πόλη του Μπέρμιγχαμ.

Ιδρύθηκε το 1900 σαν διάδοχος του Πολυτεχνίου Mason, και έχει ρίζες στην Ιατρική Σχολή του Μπέρμιγχαμ του 1825. Υποστηρίζεται ότι είναι το πρώτο «red-brick» πανεπιστήμιο. Αυτό είναι ανοικτό σε συζήτηση, ωστόσο, διότι το πανεπιστήμιο Victoria του Μάντσεστερ έκανε σημαντική πρόοδο προς το σχηματισμό του το 1851 αλλά δεν έλαβε επίσημη αναγνώριση ως το 1903.

Το πανεπιστήμιο είναι μέλος του ομίλου ερευνητικών πανεπιστημίων Russel Group όπως επίσης και μέλος του Universitas 21. Αυτή τη στιγμή έχει πάνω από 18.000 προπτυχιακούς φοιτητές και πάνω από 11.000 μεταπτυχιακούς.
Αμβροσία

μικρογραφία|Η τροφή των Ολύμπιων Θεών (1530), φαγεντιανό πιάτο που αποδίδεται στον Νίκολα ντα Ουρμπίνο.
Η αμβροσία ήταν η τροφή των αθανάτων, σύμφωνα με την ελληνική μυθολογία. Η λέξη προέρχεται από το στερητικό "α-" και τη λέξη "βροτός" (θνητός) και δηλώνει καθετί που δίνει ή διατηρεί την αθανασία. Σύμφωνα με τον Όμηρο, το ποτό των θεών ονομάζεται νέκταρ και η τροφή τους αμβροσία. Όμως αμβροσία ονομαζόταν και η τροφή των ίππων των θεών, καθώς και η αλοιφή με την οποία διατηρούσαν το σώμα τους νέο και άλειφαν τους νεκρούς για να μην αποσυντεθούν. "Άμβροτα" ή "αμβρόσια" ονομάζονταν και τα ρούχα, τα πέδιλα και άλλα αντικείμενα των θεών, με την έννοια της αφθαρσίας τους. Οι θνητοί δεν μπορούσαν να γευτούν την αμβροσία — που ήταν «εννέα φορές πιό γλυκιά από μέλι» — εκτός αν απολάμβαναν της ιδιαίτερης εύνοιας των θεών.
* Ο αστεροειδής 193 Αμβροσία πήρε το όνομά του από τη μυθική αυτή θεϊκή τροφή.

Αμβροσια
Κατηγορία:Κουζίνα της αρχαίας Ελλάδας
Ντόλφινς ΦΚ

Η Ντόλφινς ΦΚ είναι μια νιγηριανή ποδοσφαιρική ομάδα. Ιδρύθηκε το 1988. Έδρα της ομάδας είναι το Liberation Stadium, χωρητικότητας 16.000 θεατών. Έχει κατακτήσει 3 πρωταθλήματα Νιγηρίας (1997, 2004, 2011) και 4 κύπελλα (2001, 2004, 2006, 2007).
Κίνηση για την Ενότητα Δράσης της Αριστεράς

Η Κίνηση για την Ενότητα Δράσης της Αριστεράς (Κ.Ε.Δ.Α.) ήταν μια ελληνική πολιτική οργάνωση, που συμμετείχε στο Συνασπισμό Ριζοσπαστικής Αριστεράς.

Η Κ.Ε.Δ.Α. ιδρύθηκε το 2000, από μια ομάδα στελεχών που αποσπάστηκε από το Κ.Κ.Ε., όπως οι: Γιάννης Θεωνάς (πρώην ευρωβουλευτής του Κ.Κ.Ε.) και Μήτσος Κωστόπουλος (πρώην πρόεδρος της κοινοβουλευτικής ομάδας του Κ.K.E.). Εντούτοις ο Κωστόπουλος, αποχώρησε από την Κ.Ε.Δ.Α. τον Μάιο του 2007.

Το 2010, η Κ.Ε.Δ.Α. μαζί με την Κ.Ο.Ε. αποφάσισαν να αντικαταστήσουν τις εφημερίδες τους ("Ενότητα" και "Αριστερά" αντίστοιχα) με μια νέα εφημερίδα που θα εκφράζει τον ευρύτερο χώρο του ΣΥ.ΡΙΖ.Α. Το νέο εγχείρημα που έκανε την εμφάνισή του τον Φλεβάρη του 2010 ονομάστηκε "Δρόμος της Αριστεράς".
Ναυτικός Όμιλος Χίου

Ο Ναυτικός Όμιλος Χίου είναι ένα ναυταθλητικό σωματείο με έδρα το νησί της Χίου, περισσότερο γνωστό για την ομάδα υδατοσφαίρισης η οποία συμμετέχει στην Α1 Εθνική κατηγορία ανδρών.
Τζον Μακάρθι

Ο Τζον Μακάρθι ( γενν. στις 4 Σεπτεμβρίου 1927 στη Βοστώνη της Μασαχουσέτης και πέθανε στις 24 Οκτωβρίου 2011) ήταν μαθηματικός και σημαντική φυσιογνωμία του πεδίου της θεωρητικής πληροφορικής, ο οποίος το 1971 έλαβε το Βραβείο Turing για τις σημαντικές του συνεισφορές στον τομέα της τεχνητής νοημοσύνης. Ήταν υπεύθυνος για την επινόηση του ίδιου του όρου «"τεχνητή νοημοσύνη"» στη Διάσκεψη του Ντάρτμουθ το 1956 και εφευρέτης της γλώσσας προγραμματισμού Lisp.
Πέτρος Μάρκαρης

Ο Πέτρος Μάρκαρης (γεννημένος στην Κωνσταντινούπολη, 1937) είναι Έλληνας συγγραφέας αστυνομικών μυθιστορημάτων. Έχει γράψει επίσης σενάρια για τον κινηματογράφο και το θέατρο, ενώ ασχολείται και με τη μετάφραση από τα τουρκικά και τα γερμανικά. Πέτρος Μάρκαρης κατάγεται από μια πολύ πλούσια αρμενική οικογένεια της Πόλης, ονόματι Μαρκαριάν… Ο παππούς του ερωτεύτηκε μια Ελληνίδα, με αποτέλεσμα να τον αποκληρώσει η οικογένειά του. Έκτοτε ο παππούς του συγγραφέα δεν ξαναμίλησε ποτέ αρμενικά στη ζωή του και «η αρμενική φύτρα της οικογένειας ξεράθηκε», όπως λέει ο συγγραφέας.
Αναστάσιος Χρηστομάνος

Ο Αναστάσιος Χρηστομάνος (1841-1906) ήταν Έλληνας χημικός, θεμελιωτής της επιστήμης της χημείας στην Ελλάδα.
Σούτινγκ Σταρς ΣΚ

Η Σούτινγκ Σταρς ΣΚ είναι μια νιγηριανή ποδοσφαιρική ομάδα. Ιδρύθηκε τη δεκαετία του 1950. Έδρα της ομάδας είναι το Adamasingba Stadium, χωρητικότητας 10000 θεατών. Έχει κατακτήσει 5 πρωταθλήματα Νιγηρίας (1976, 1980, 1983, 1995, 1998) και 4 κύπελλα (1971, 1977, 1979, 1995). Επίσης, ήταν δύο φορές φιναλίστ στο Κύπελλο Πρωταθλητριών Ποδοσφαίρου Αφρικής (1984, 1996) και έχει κατακτήσει μία φορά το CAF Cup (1992), μία φορά το African Cup Winners' Cup (1976) και μία φορά το West African Club Championship (UFOA Cup) (1998).
Λεωνίδας Παλάσκας

Ο Λεωνίδας Παλάσκας (1819 - 1880) ήταν αξιωματικός του Ναυτικού, γιος του αγωνιστή της επανάστασης Χρήστου Παλάσκα από τα Ιωάννινα. Μετά τον θάνατο του πατέρα του ο Λεωνίδας, η αδελφή του Ανθούσα και η μητέρα του Μαρία βρέθηκαν υπό την προστασία του Ιωάννη Κωλέττη. Με την υποστήριξη και τις συστάσεις του Κωλέττη εκπαιδεύτηκε στη Γαλλία και έγινε αξιωματικός στο Γαλλικό Πολεμικό Ναυτικό και αργότερα στο Ελληνικό όπου απέκτησε τον βαθμό του πλοιάρχου. Διετέλεσε Υπουργός Ναυτικών στην κυβέρνηση του Επαμεινώνδα Δεληγιώργη. Είχε μεγάλη μόρφωση και έγραψε σειρά τεχνικών βιβλίων. Προς τιμήν του το κέντρο εκπαίδευσης του ελληνικού πολεμικού ναυτικού έχει ονομαστεί Κέντρο Εκπαιδεύσεως Παλάσκας.
Γρύπας

Γρύπας σε τοιχογραφία στην αίθουσα του θρόνου στην [[Κνωσσός|Κνωσσό]].
Ο Γρύπας ήταν ορνιθομορφική απεικόνιση κοινή στην ελληνική μυθολογία και τις παραδόσεις ευρασιατικών πληθυσμών, κυρίως του πολιτισμού Πάζιρικ.
Ιούλιος Σμιτ

Ο Ιωάννης Φρειδερίκος Ιούλιος Σμιτ (Γερμανικά: "Johann Friedrich Julius Schmidt") ήταν Γερμανός αστρονόμος, ο οποίος γεννήθηκε στις 25 Οκτωβρίου του 1825 στο Οϊτίν της Γερμανίας και πέθανε στην Αθήνα στις 7 Φεβρουαρίου του 1884. Από το 1858 και για 26 συναπτά έτη, έως τον θάνατο του, διετέλεσε Διευθυντής του Αστεροσκοπείου Αθηνών. Η εκλογή του Ιούλιου Σμιτ έγινε από τον Σίμωνα Σίνα, ο οποίος τον έστειλε στην Αθήνα και τον μισθοδοτούσε, κάτι το οποίο συνεχίστηκε και μετά τον θάνατο του Σίμωνα Σίνα, από την οικογένεια του εθνικού ευεργέτη.

Κατηγορία:Γερμανοί αστρονόμοι
Κατηγορία:Σεληνογράφοι
ICMP

Το πρωτόκολλο Internet Control Message Protocol (ICMP) είναι ένα από τα βασικά πρωτόκολλα του διαδικτύου. Χρησιμοποιείται κυρίως από τα λειτουργικά συστήματα των ηλεκτρονικών υπολογιστών ενός δικτύου για την ανταλλαγή μηνυμάτων λάθους, όπως για παράδειγμα την έλλειψη κάποιας υπηρεσίας από έναν server ή την απουσία ενός υπολογιστή από το δίκτυo.

Το πρωτόκολλο ICMP διαφέρει από τα πρωτόκολλα TCP και UDP διότι συνήθως δεν χρησιμοποιείται από τις εφαρμογές που εκτελούνται σε κάποιον υπολογιστή, αλλά από το λειτουργικό του σύστημα. Εξαίρεση σε αυτό τον κανόνα αποτελεί το εργαλείο ping, το οποίο στέλνει μηνύματα ICMP Echo Request σε κάποιον υπολογιστή του δικτύου για να διαπιστώσει εάν ο υπολογιστής αυτός υπάρχει ή όχι και επίσης πόσο χρόνο χρειάζεται το μήνυμα να φτάσει σε αυτόν. Εάν ο υπολογιστής αυτός υπάρχει, θα απαντήσει με μηνύματα Echo Response.
Ερρίκος του Αρτουά

Ο Ερρίκος του Αρτουά (29 Σεπτεμβρίου 1820 – 24 Αυγούστου 1883) από τον Οίκο των Βουρβόνων, που υπήρξε αμφισβητούμενος βασιλιάς της Γαλλίας και της Ναβάρρας για 7 μέρες (2 - 9 Αυγούστου 1830) ως Ερρίκος Ε΄, και κόμης του Σαμπόρ, όπως είναι περισσότερο γνωστός ("Henri, comte de Chambord"). Έγινε νόμιμος διεκδικητής του γαλλικού στέμματος από το 1844 μέχρι τον θάνατό του, όταν τον διαδέχθηκε ο Ιωάννης (Γ΄) των Βουρβόνων-Ισπανίας.
Δήμος Ωλενίας

Ο Δήμος Ωλενίας υπήρξε διοικητική διαίρεση του Νομού Αχαΐας κατά τη χρονική περίοδο 1997-2010, που συστάθηκε σύμφωνα με το Πρόγραμμα «Καποδίστριας» με τη συνένωση παλαιότερων κοινοτήτων της περιοχής, οι οποίες αποτέλεσαν στη συνέχεια τα δημοτικά διαμερίσματα του δήμου. Έδρα του αποτελούσε το χωριό Λουσικά. 

Καταργήθηκε με την εφαρμογή του Προγράμματος «Καλλικράτης» και εντάχθηκε στο νέο δήμο Δυτικής Αχαΐας ως δημοτική ενότητα αυτού. Μοναδικός δήμαρχός του υπήρξε ο Γρηγόρης Αλεξόπουλος ο οποίος επικράτησε από τον πρώτο γύρο των συνυποψηφίων του στις δημοτικές εκλογές του 1998, 2002 και 2006.
Φρεντερίκ Μπριλί Μπουαμπρέ

Ο Φρεντερίκ Μπριλί Μπουαμπρέ ("γαλλικά: Frédéric Bruly Bouabré", 11 Μαρτίου 1923 - 28 Ιανουαρίου 2014) ήταν Ιβοριανός καλλιτέχνης.
Μαρία Ιωσηφίνα της Σαβοΐας

Η Μαρία Ιωσηφίνα της Σαβοΐας (1753 - 1810) ήταν σύζυγος του κόμη της Προβηγκίας, ο οποίος έγινε το 1814 βασιλιάς της Γαλλίας ως Λουδοβίκος ΙΗ΄.
Αρχαιολογικό Μουσείο Ολυμπίας

Το Αρχαιολογικό Μουσείο Ολυμπίας αποτελεί ένα από τα σπουδαιότερα μουσεία της Ελλάδας και εκθέτει τα αρχαιολογικά ευρήματα που βρέθηκαν στον αρχαιολογικό χώρο της Ολυμπίας. Υπάγεται στο Ελληνικό Υπουργείο Πολιτισμού και Αθλητισμού (Εφορεία Αρχαιοτήτων Ηλείας) .
Ανκόλε

thumb|right|Σημαία του Βασίλειου του Ανκόλε

thumb|right|Το Ανκόλε και οι περιφέρειές του

Το Ανκόλε είναι ένα από τα τέσσερα παραδοσιακά βασίλεια στην Ουγκάντα. Βρίσκεται στα νοτιοδυτικά της χώρας, ανατολικά της λίμνης Έντουαρντ. Ο λαός του Ανκόλε αποκαλείται Μπανγιανκόλε (ενικός: Μουνγιανκόλε). Η γλώσσα τους είναι Μπαντού και ονομάζεται Νγιανκόλε. Στις 30 Ιουνίου 1896 το βασίλειο κηρύχθηκε προτεκτοράτο της Βρετανίας. Το 1901 τα διάφορα προτεκτοράτα της περιοχής ενσωματώθηκαν στην Ουγκάντα. Επικεφαλής είναι ο μονάρχης, γνωστός ως Μουγκάμπε ή Ομουγκάμπε του Ανκόλε, ο οποίος σήμερα διατηρεί εθιμοτυπικό ρόλο ως ηγέτης των Μπανγιανκόλε.
Ενωμένη Εναλλακτική Αριστερά

Η Ενωμένη Εναλλακτική Αριστερά ("Esquerra Unida i Alternativa") είναι ένα Καταλανικό πολιτικό κόμμα στην Ισπανία. Είναι το Καταλανικό μέρος της Ενωμένης Αριστεράς ("Izquierda Unida"). Ιδρύθηκε το 1998 ως συμμαχία από το Κόμμα των Καταλανών Κομμουνιστών, και των PSUC viu, POR, PRT-IR, PASOC, CEA and CLI. Είναι μέλος στο Κόμμα της Ευρωπαϊκής Αριστεράς.
Άννα Συνοδινού

Η Άννα Συνοδινού (21 Νοεμβρίου 1927 - 7 Ιανουαρίου 2016) υπήρξε κορυφαία Ελληνίδα δραματική ηθοποιός και πολιτικός. 

Διακρίθηκε κυρίως σε ρόλους της αρχαίας τραγωδίας αλλά και του νεώτερου ελληνικού και ξένου ρεπερτορίου. Η ερμηνεία της στην "Αντιγόνη" του Σοφοκλή το Καλοκαίρι του 1956 στο θέατρο της Επιδαύρου, την καθιέρωσε ως μία από τις μεγαλύτερες Ελληνίδες τραγωδούς που άφησαν ανεξίτηλο το αποτύπωμά τους στα πρόσωπα του αρχαίου θεάτρου. Ενσάρκωσε όλες σχεδόν τις τραγικές μορφές, όπως την "Πολυξένη", τις δύο "Ιφιγένειες", την "Άλκηστη", την "Ανδρομάχη", την "Ελένη", την "Ηλέκτρα", την κορυφαία στις αισχύλειες "Ικέτιδες", την "Ιώ" στον Προμηθέα δεσμώτη, την "Ιοκάστη" στον Οιδίποδα Τύραννο και τις Φοίνισσες, την "Κλυταιμνήστρα" στην Ορέστεια και την "Εκάβη" στην ομώνυμη τραγωδία αλλά και στις Τρωάδες του Ευριπίδη. Όλες σε "φυσική ηλικία με τις ηρωίδες", όπως συνήθιζε να λέει η ίδια, εκτός από τη Μήδεια. 

Εμφανίσθηκε, επίσης, σε ελληνικές και ξένες κινηματογραφικές ταινίες, τηλεοπτικές σειρές και θεατρικές παραγωγές για την τηλεόραση και το ραδιόφωνο. Η εμφάνισή της ως Ηλέκτρα στην ομώνυμη τραγωδία του Σοφοκλή από τα Επιδαύρια του 1961 αποτυπώθηκε στο σελιλόιντ, σε κινηματογραφική σκηνοθεσία Τεντ Ζάρπα

Η Συνοδινού διέθετε σπάνιο μέταλλο φωνής και επιβλητική σκηνική παρουσία.
Μάνου Τσάο

Ο Μάνου Τσάο ("José-Manuel Thomas Arthur Chao", 21 Ιουνίου 1961) είναι Γάλλος τραγουδιστής με γαλικιανή και βασκική καταγωγή. Τραγουδά στα γαλλικά, τα ισπανικά, τα αραβικά, τα γαλικιανά, τα αγγλικά και τα ελληνικά.
Κάρολος Ι΄ της Γαλλίας

Ο Κάρολος Ι΄ της Γαλλίας (9 Οκτωβρίου 1757 - 6 Νοεμβρίου 1836) από τον Οίκο των Βουρβόνων ήταν βασιλιάς της Γαλλίας και της Ναβάρρας (1824 - 1830). 

Τελευταίος βασιλιάς της Γαλλίας από την ευθεία γραμμή διαδοχής των Βουρβόνων. Γεννήθηκε στις Βερσαλλίες ως τελευταίος γιος του δελφίνου της Γαλλίας Λουδοβίκου και της Μαρίας Ιωσηφίνας της Σαξονίας, εγγονός του βασιλέως Λουδοβίκου ΙΕ΄, αδελφός των βασιλέων Λουδοβίκου ΙΣΤ΄, Λουδοβίκου ΙΗ΄. Κηρύχθηκε Κύριος και διάδοχος (1814) με την άνοδο του αδελφού του Λουδοβίκου ΙΗ΄ στον Γαλλικό θρόνο.
HIM

Οι HIM ήταν φινλανδικό ροκ συγκρότημα που δημιουργήθηκε το 1991 από τον τραγουδιστή Βίλε Βάλο, τον κιθαρίστα Μίκκο Λίντστρομ και τον μπασίστα Μιζέ Αμούρ γνωστό επίσης και ως Μίκο Παανάνεν. Έως σήμερα έχουν ηχογραφήσει έξι άλμπουμ. Το αρχικό όνομα του σχήματος ήταν "His Infernal Majesty", αλλά σύντομα αλλάχθηκε στο απλούστερο HIM. Από το 2006 είναι το πρώτο και μοναδικό φινλανδικό ροκ σχήμα που έγινε χρυσό στις ΗΠΑ. Διαλύθηκαν το 2017.
Mano Negra

Οι Mano Negra ήταν γαλλικό συγκρότημα που ιδρύθηκε το 1987 από τον Μάνου Τσάο, τον αδελφό του Αντουάν και τον ξάδελφό του Σαντιάγο Κασαριέγκο. Διαλύθηκε περίπου το 1995, αλλά πολλά μέλη είχαν αποχωρήσει από το 1992.

Οι Mano Negra ανάμιξαν διάφορα μουσικά στυλ: Πανκ (επηρεασμένοι από τους The Clash), Ρέγκε, Σκα και Λάτιν. Το συγκρότημα, που είναι ακόμα φημισμένο σε τρεις ηπείρους, ήταν μεταξύ των πρωτοπόρων της διάδοσης της "παγκόσμιας μουσικής" ("world music") και έχει επηρεάσει αμέτρητα συγκροτήματα στην Ευρώπη και τη Νότια Αμερική. Ο Μάνου Τσάο συνέχισε με μια πολύ επιτυχημένη σόλο καριέρα.

Το όνομα "La Mano Negra" ("Το Μαύρο Χέρι") ήταν μια υποτιθέμενη οργάνωση αναρχικών στην Ισπανία. Η Ισπανική αστυνομία κατηγορούσε τους περισσότερους Ισπανούς αναρχικούς ότι ήταν μέλη της οργάνωσης.
Παλαμήδι

thumb|Μετά την είσοδο στο Παλαμήδι|εναλλ.=|αριστερά
thumb|Παλαμήδι|εναλλ.=|αριστερά
Το Παλαμήδι είναι φρούριο στο Ναύπλιο το οποίο κατασκευάστηκε το 1687 από τους Βενετούς, ύστερα από την κατάληψη του λόφου στον οποίο βρίσκεται, μετά από σφοδρή μάχη με τους Οθωμανούς κατά τον Βενετοτουρκικό Πόλεμο. Ο λόφος πάνω στον οποίο βρίσκεται έχει ύψος 216 μέτρα και η ανάβαση στο Παλαμήδι γίνεται είτε μέσω αμαξωτής οδού είτε μέσω μιας σκάλας με πολλά σκαλοπάτια (γνωστά ως 999 σκαλοπάτια, ενώ στην πραγματικότητα είναι 857 σκαλοπάτια). Το 1715, κατά την διάρκεια του τελευταίου Βενετοτουρκικού Πολέμου οι Οθωμανοί το κυρίευσαν αφού ανατίναξαν τμήμα του.
Σπείρα του Αρχιμήδη

Η Σπείρα του Αρχιμήδη είναι η σπειροειδής καμπύλη της οποίας χαρακτηριστικό είναι ότι η απόσταση μεταξύ δύο διαδοχικών περιελίξεων παραμένει σταθερή. Ονομάζεται και "επίπεδη έλικα".

Τα σημεία της καμπύλης παράγονται από ένα σημείο το οποίο κινείται με σταθερή ταχύτητα πάνω σε μια ευθεία η οποία περιστρέφεται με σταθερή γωνιακή ταχύτητα.

Ο μαθηματικός τύπος, σε πολικές συντεταγμένες, που δίνει την καμπύλη αυτή είναι: formula_1, όπου formula_2 και formula_3 είναι πραγματικοί αριθμοί. Αλλαγή στο formula_2 περιστρέφει την σπείρα, ενώ το formula_3 καθορίζει την απόσταση μεταξύ δύο διαδοχικών περιελίξεων.

Ο Αρχιμήδης μελέτησε με μεγάλη λεπτομέρεια τις ιδιότητες της επίπεδης έλικας στο έργο του «"Περί Ελίκων"». Κάνοντας χρήση των γεωμτρικών ιδιοτήτων της έλικας αυτής, κατάφερε να κατασκευάσει μία λύση στο πρόβλημα του τετραγωνισμού του κύκλου, παρακάμπτοντας έτσι την "αυστηρή κατασκευή" που απαιτούσε αποκλειστικά την χρηση κανόνα και διαβήτη. Ο Αρχιμήδης θεωρείται από τους πρώτους που περιέγραψε σε αυστηρά μαθηματικό πλάισιο το συγκεκριμένο σχήμα. Αξίζει να σημειωθεί ότι υπάρχουν απεικονίσεις του συγκεκριμένου σχήματος της σπείρας ήδη από τα προϊστορικά χρόνια. Μία τέτοια χαρακτηριστική απεικόνιση αποτελεί η τοιχογραφία με τις πολύχρωμες σπείρες που βρέθηκε στο κτίριο Ξεστή 3, στον προϊστορικό οικισμό του Ακρωτηρίου της Σαντορίνης.
In silico

In silico είναι μία φράση που αναφέρεται σε ό,τι πραγματοποιείται με τη βοήθεια υπολογιστή ή μέσω προσομοίωσης σε υπολογιστή. Η φράση αυτή είναι κατασκευασμένη κατ' αναλογία με τις λατινικές φράσεις "in vivo" και "in vitro", που χρησιμοποιούνται ευρέως στη βιολογία και αναφέρονται αντιστοίχως σε πειράματα εντός ή εκτός ζωντανών οργανισμών. Αντίθετα με την κοινή αντίληψη, "in silico" δεν σημαίνει τίποτα στα λατινικά, αλλά είναι επιστημονικό επινόημα.

Η έκφραση in silico πρωτοχρησιμοποιήθηκε το 1989 στο συμπόσιο «"Cellular Automata: Theory and Applications"» στο Λος Άλαμος του Νέου Μεξικού, το οποίο αφορούσε τα κυτταρικά αυτόματα. Ο Pedro Miramontes, ένας μαθηματικός από το Εθνικό Ανεξάρτητο Πανεπιστήμιο του Νέου Μεξικό (National Autonomous University of Mexico) (UNAM) παρουσίασε μία αναφορά με τον τίτλο «"DNA και RNA: Φυσικοχημικοί περιορισμοί, κυτταρικά αυτόματα και μοριακή εξέλιξη"». Στο τίτλο του ο Miramontes χρησιμοποίησε τον όρο «"In silico"» για να χαρακτηρίσει βιολογικά πειράματα που προσομοιώθηκαν σε υπολογιστή.
Ex vivo

Ex vivo (Λατινικά: εκτός ζώντος οργανισμού) είναι όρος της βιολογίας, που αναφέρεται σε ότι λαμβάνει χώρα έξω από τον οργανισμό. Στη βιολογία, ex vivo αναφέρεται σε πειραματισμούς που πραγματοποιούνται πάνω σε ζωντανούς ιστούς, ή σε τεχνητό περιβάλλον έξω από τον οργανισμό. Οι πιο κοινές «ex vivo» διαδικασίες χρησιμοποιούν ζωντανά κύτταρα, ή ιστούς αποσπασμένους από ζωντανούς οργανισμούς και καλλιεργημένους σε εργαστηριακά μηχανήματα, υπό άσηπτες συνθήκες για ώρες, ημέρες ή και εβδομάδες. Αυτό επιτρέπει τα πειράματα να πραγματοποιούνται υπό αυστηρά ελεγχόμενες συνθήκες, πράγμα που θα ήταν αδύνατο σε ζωντανούς οργανισμούς, παρά το γεγονός ότι οι συνθήκες δεν είναι οι ίδιες με αυτές στην πραγματικότητα.

Ένα κύριο πλεονέκτημα της χρήσης ιστών απο ex νίνο είναι η ικανότητα εκτέλεσης δοκιμών ή μετρήσεων που διαφορετικά δεν θα ήταν δυνατές ή ηθικές σε ζωντανά άτομα. Οι ιστοί μπορούν να αφαιρεθούν με πολλούς τρόπους, συμπεριλαμβανομένων εν μέρει, ως ολόκληρα όργανα ή ως μεγαλύτερα συστήματα οργάνων.
Παραδείγματα χρήσης ex νίνο δείγματος περιλαμβάνουν:

* την εξεύρεση παραγόντων θεραπείας καρκίνου οι οποίοι είναι αποτελεσματικοί έναντι των καρκινικών κυττάρων του οργανισμού.
* μετρήσεις φυσικών, θερμικών, ηλεκτρικών, μηχανικών, οπτικών και άλλων ιδιοτήτων ιστών, ιδιαίτερα σε διάφορα περιβάλλοντα που δεν μπορούν να διατηρήσουν τη ζωή τους (π.χ. σε ακραίες πιέσεις ή θερμοκρασίες).
* ρεαλιστικά μοντέλα για την ανάπτυξη χειρουργικών διαδικασιών.
* έρευνες σχετικά με την αλληλεπίδραση διαφορετικών τύπων ενέργειας με τους ιστούς.
* την γονιδιακή θεραπεία.
Δείτε επίσης

"in situ"

"in utero"

"in vitro"

"in vivo"

"in silico"

Κατηγορία:Βιολογικοί όροι
Κατηγορία:Λατινικές φράσεις
Βαιθήλ

Η Βαιθήλ, στα Εβραϊκά "Μπαιτ-Ελ" () που σημαίνει «Οίκος Θεού», ήταν μια εξέχουσα πόλη του αρχαίου Ισραήλ. Το προγενέστερο χαναανιτικό όνομα της πόλης ήταν Λουζ («», "Ο'"· ). Βρισκόταν στην ορεινή περιοχή της περιοχής του Εφραίμ. 

Είναι αξιοσημείωτο ότι στην Αγία Γραφή αναφέρεται περισσότερες φορές από οποιαδήποτε άλλη πόλη εκτός από την Ιερουσαλήμ. Σήμερα πιστεύεται ότι τα ερείπιά της βρίσκονται κοντά στην πόλη Μπεϊτίν, περίπου 17 χιλιόμετρα βόρεια της Ιερουσαλήμ.

Σε αυτή την πόλη κατασκήνωσε ο Αβραάμ μετά την Συχέμ όταν μπήκε στη γη της Χαναάν. () Αργότερα, όταν ο Ιακώβ κατευθυνόταν από τη Βηρ-σαβεέ προς τη Χαρράν, είδε εκεί ένα όραμα με μια σκάλα που έφτανε ως τον ουρανό και του επαναβεβαιώθηκε από τον Θεό η υπόσχεση που είχε δοθεί στον Αβραάμ. () Ο Θεός απευθύνθηκε λίγο αργότερα στον Ιακώβ λέγοντας: «Εγώ είμαι ο αληθινός Θεός της Βαιθήλ, όπου έχρισες μια στήλη και όπου ευχήθηκες μια ευχή σε εμένα. Τώρα σήκω, βγες από αυτή τη γη και επίστρεψε στη γη της γέννησής σου». (, "ΜΝΚ")

Αιώνες αργότερα, η Βαιθήλ έγινε η σημαντικότερη πόλη του βόρειου ισραηλιτικού βασιλείου υπό τον βασιλιά Ιεροβοάμ. Σύμφωνα με τις Εβραϊκές Γραφές, εκείνη την περίοδο της αποστασίας του λαού Ισραήλ από την λατρεία του Ιεχωβά, η Βαιθήλ μαζί με τη Δαν έγιναν ξακουστές ως κέντρα ειδωλολατρίας καθώς ο βασιλιάς είχε ανεγείρει σε αυτές χρυσά μοσχάρια ώστε να κάνει τον λαό να πάψει να πηγαίνει για λατρεία στον Ναό της Ιερουσαλήμ. ()

Παρά την επικράτηση της ειδωλολατρίας στη Βαιθήλ, η πόλη υπήρξε ο τόπος όπου διέμενε μια ομάδα προφητών κατά την περίοδο του Ηλία και του Ελισαιέ. Ήταν επίσης ο τόπος όπου ατίθασα παιδιά χλεύασαν τον προφήτη Ελισαιέ, πράγμα που τούς κόστισε τη ζωή τους ως αποτέλεσμα θεϊκής κρίσης. ()
Μουσείο Τέχνης του Τελ Αβίβ

Το Μουσείο Τέχνης του Τελ Αβίβ είναι το σημαντικότερο μουσείο τέχνης στο Ισραήλ και ένα σημαντικό μουσείο σύγχρονης τέχνης διεθνώς. Ιδρύθηκε το 1932 στην κατοικία του Μάγιερ Ντιγκεντσόφ και το 1971 μετακόμισε σε νέες εγκαταστάσεις. Εκθέτει έργα τέχνης κύριος της Ευρωπαϊκής πρωτοπορίας του 20ου αιώνα, και σύγχρονη τέχνη από το Ισραήλ. Διάφορα ρεύματα όπως ο Ιμπρεσιονισμός και ο εξπρεσιονισμός αντιπροσωπεύονται με έργα τέχνης μεγάλων καλλιτεχνών.
Ρος Ντέιλι

Ο Ρος Ντέλι (αγγλικά: "Ross Daly", 29 Σεπτεμβρίου 1952) είναι Ιρλανδός μουσικός, με εξειδίκευση στην κρητική λύρα και το αφγανικό ραμπάμπ. Γεννήθηκε στις 29 Σεπτεμβρίου 1952 στο Νόρφολκ της Αγγλίας από Ιρλανδούς γονείς. Λόγω του επαγγέλματος του πατέρα του, ο οποίος ασχολούνταν με την ανάπτυξη των υπολογιστών, ο Ρος Ντέιλι άλλαξε πολλούς τόπους διαμονής ανά τον κόσμο, στην παιδική του ηλικία, όπως Αγγλία, Καναδά, Ιαπωνία και Καλιφόρνια. Η ενασχόλησή του με τη μουσική ξεκίνησε από την παιδική του ηλικία με την παρότρυνση της μητέρας του η οποία ήταν αρκετά φιλόμουση. Αρχικά ξεκίνησε με κλασική μουσική με όργανα όπως πιάνο, βιολοντσέλο κι αργότερα κιθάρα με την οποία είχε ασχοληθεί περισσότερο σαν έφηβος.
Λεωνίδας Κύρκος

Ο Λεωνίδας Κύρκος (12 Οκτωβρίου 1924 - 28 Αυγούστου 2011), ήταν Έλληνας πολιτικός της Αριστεράς και είχε εκλεγεί πολλές φορές βουλευτής. Διατέλεσε πρόεδρος του ΚΚΕ Εσωτερικού και της Ελληνικής Αριστεράς (ΕΑΡ).
Πολυτεχνικό Πανεπιστήμιο της Καταλωνίας

Το Πολυτεχνικό Πανεπιστήμιο της Καταλωνίας είναι ένα δημόσιο ίδρυμα της ανώτερης - ανώτατης εκπαίδευσης και έχει ως αντικειμενική προτεραιότητα τη μελέτη, τη διδασκαλία, την έρευνα και τη μεταφορά του στην τεχνολογία.

Το Πανεπιστήμιο αυτό της Καταλωνίας είναι ένα από τα μεγαλύτερα πανεπιστήμια εφαρμοσμένης μηχανικής στην Ισπανία . Δημιουργήθηκε το 1968 μετά από την συμπτήξη διάφορων τεχνικών σχολών.
Συγκεκριμένα ομαδοποίησε τις ήδη υπάρχουσες κρατικές τεχνικές σχολές της Βαρκελώνης. Αυτές οι σχολές είχαν μια μεγάλη παράδοση και η προέλευσή τους ανάγεται, σε κάποια περίπτωση, στο μέσο του 18ου αιώνα όπως, παραδείγματος χάριν, το σχολείο των βιομηχανικών μηχανικών της Βαρκελώνης, που είχε άρχισει τις δραστηριότητες το μήνας Οκτωβρίο του 1851. Ο Πρόεδρος του ανώτερου πολυτεχνικού ιδρύματος Víctor de Buen, ήταν ο πρώτος διευθυντής του πανεπιστημίου

Το 2006 είχε 22 σχολές στην Καταλωνία που βρίσκονται στις πόλεις Βαρκελώνη , Castelldefels , Manresa , Sant Cugat del Vallès , Terrassa και Vilanova i la Geltrú . Το UPC 40.000σπουδαστές και 2.500 δασκάλους και ερευνητές. Είναι επίσης γνωστό για τον ισχυρότερο υπερυπολογιστή της φιλοξενώντας Ευρώπης (έτος 2006 ), MareNostrum .
Πολ Έρντος

Ο Πολ Έρντος (Ουγγρικά: "Erdős Pál", 26 Μαρτίου 1913 – 20 Σεπτεμβρίου 1996) ήταν ένας εξαιρετικά παραγωγικός (και διαβόητα εκκεντρικός) Ούγγρος μαθηματικός. Με εκατοντάδες συνεργάτες, εργάστηκε σε προβλήματα Συνδυαστικής, Θεωρίας γραφημάτων, Θεωρίας αριθμών, κλασικής ανάλυσης, Θεωρίας προσεγγίσεων, Θεωρίας συνόλων και Θεωρίας πιθανοτήτων.
Μαρία Θηρεσία της Γαλλίας

Η Μαρία Θηρεσία της Γαλλίας (Marie Thérèse Charlotte de France, 19 Δεκεμβρίου 1778 - 19 Οκτωβρίου 1851) ήταν δούκισσα του Ανγκουλέμ και διάδοχος του θρόνου της Γαλλίας. Μεγαλύτερη και μόνη επιζήσασα από τα παιδιά του βασιλιά της Γαλλίας Λουδοβίκου ΙΣΤ' και της Μαρίας Αντουανέττας. Σαν σύζυγος του μεγαλύτερου γιου του Καρόλου Ι' δούκα της Ανγκουλέμ Λουδοβίκου Αντώνιου φέρεται ως βασίλισσα της Γαλλίας στα είκοσι λεπτά που μεσολάβησαν ανάμεσα στην παραίτηση του πεθερού και του συζύγου της.

Η "Μαρία Θηρεσία Καρλόττα" γεννήθηκε μετά από 8 χρόνια γάμου των γονέων της σε απογοήτευση των ανθρώπων των ανακτόρων που περίμεναν το πρώτο παιδί αγόρι. Βαπτίστηκε από την εκ μητρός γιαγιά της αυτοκράτειρα Μαρία Θηρεσία με το ίδιο με αυτή όνομα και πήρε τον τίτλο, ως πρώτη κόρη του βασιλιά, της βασιλικής κυρίας.

Ο πατέρας της ήταν πολύ στοργικός και δεν της χαλούσε χατίρι σε τίποτα, σε αντίθεση με την αυστηρότητα της μητέρας της, η οποία έλεγε ότι δεν ήθελε να κάνει κακομαθημένα τα παιδιά της, όπως τις ανύπαντρες αδελφές του συζύγου της. Αν και υλιστική βασίλισσα που δεν είχε γνωρίσει ποτέ την φτώχεια, η Μαρία Αντουανέττα ήθελε να εξασκήσει την κόρη της σε αυτήν.

Την γέννηση της ακολούθησε αυτή των αδελφιών της Λουδοβίκου Ιωσήφ (1781 - 1789), Λουδοβίκου Καρόλου (1785) και Σοφίας (1786 - 1787) που πέθανε τον επόμενο χρόνο, οπότε δελφίνος κηρύχθηκε ο Λουδοβίκος Κάρολος.
Χρήστος Μπουλώτης

Ο Χρήστος Μπουλώτης (Μύρινα Λήμνου, 1952) είναι αρχαιολόγος και συγγραφέας παιδικών βιβλίων, βραβευμένος από την Ακαδημία Αθηνών.
Δήμος Μούδρου

Ο Δήμος Μούδρου ήταν ένας από τους τέσσερις δήμους της Λήμνου ως το 2010. Ιδρύθηκε το 1999, με το Σχέδιο Καποδίστριας και περιλάμβανε την ανατολική πλευρά του νησιού. Την 1 Ιανουαρίου 2011 εντάχθηκε στο Δήμο Λήμνου, σύμφωνα με το Σχέδιο Καλλικράτης.
Δήμος Μύρινας

μικρογραφία|Μύρινα Λήμνου. Το Δημαρχείο
μικρογραφία|Μύρινα Λήμνου

Ο Δήμος Μύρινας ήταν ένας από τους τέσσερις δήμους της Λήμνου που συγκροτήθηκαν σύμφωνα με το Σχέδιο Καποδίστριας από το 1999 ως το 2010. Περιλάμβανε και την πρωτεύουσα του νησιού Μύρινα και καταλάμβανε την δυτική πλευρά του νησιού. Πρωτεύουσα του δήμου ήταν η Μύρινα. Με τη διοικητική διαίρεση του 2011, σύμφωνα με το Σχέδιο Καλλικράτης ο Δήμος Μύρινας εντάχθηκε στο νέο Δήμο Λήμνου.
Μαρία δε λας Μερθέδες των Βουρβόνων-Δύο Σικελιών

Η Δόνια Μαρία δε λας Μερθέδες των Βουρβόνων-Δύο Σικελιών (ισπανική προφορά ΔΦΑ [maˈɾi.a merˈθeðes]: "María de las Mercedes Cristina Genara Isabel Luisa Carolina Victoria y Todos los Santos de Borbón-Dos Sicilias y Orléans", 23 Δεκεμβρίου 1910 - 2 Ιανουαρίου 2000) ήταν το δεύτερο παιδί και κόρη του Ινφάντε Καρόλου των Βουρβόνων-Δύο Σικελιών και της Πρικίπισσας Λουίζας της Ορλεάνης, κόρης του Φιλίππου δούκα της Ορλεάνης, γνωστού ως κόμη του Παρισιού. Μητέρα του τέως βασιλιά της Ισπανίας Χουάν Κάρλος, γνωστή στην Ισπανία σαν η βασιλομήτωρ Μαρία. 

Ήταν δισεγγονή του Φερδινάνδου Β΄ των Δύο Σικελιών. Η οικογένεια της μετακινήθηκε στη Σεβίλλη, όταν ο πατέρας της διορίστηκε στρατιωτικός αρχηγός της επαρχίας.

Με την κήρυξη της δεύτερης Ισπανικής δημοκρατίας, εξορίστηκε στις Κάννες και αργότερα στο Παρίσι, όπου σπούδασε τέχνες στο Λούβρο. Στις 14 Ιανουαρίου 1935 παραβρέθηκε στη Ρώμη στους γάμους της Ινφάντας Βεατρίκης της Ισπανίας, κόρης του βασιλιά της Ισπανίας Αλφόνσου ΙΓ΄ και γνώρισε τον μέλλοντα σύζυγο της Δον Χουάν, τέταρτο γιο του Αλφόνσου.

Παντρεύτηκαν επίσης στη Ρώμη στις 12 Οκτωβρίου 1935, και όταν ο σύζυγος της πήρε τον τίτλο του κόμη της Βαρκελώνης, αυτή πήρε τον τίτλο της κόμισσας.

Το 1976, με την επαναφορά του θεσμού της βασιλείας στην Ισπανία στο πρόσωπο του γιου της, Χουάν Κάρλος, επανήλθε με τον σύζυγο της στην Ισπανία, ο οποίος αποποιήθηκε τα δικαιώματα του για λογαριασμό του γιου τους. Το 1985 σε ατύχημα σε πτώση από καρέκλα έσπασε τον μηρό της και έμεινε ανάπηρη για το υπόλοιπο της ζωής της. Το 1993 ήδη υπέργηρη χήρεψε, ενώ πέθανε από καρδιακή προσβολή στην τελετή του εορτασμού του νέου χρόνου.

Ήταν φανατική οπαδός της Ανδαλουσιανής τέχνης.
Δήμος Θέρμου

Ο Δήμος Θέρμου είναι ορεινός δήμος της Περιφέρειας Δυτικής Ελλάδας με έδρα το Θέρμο, ιστορική κωμόπολη και κέντρο της ελληνιστικής Αιτωλικής Συμπολιτείας.

Ο δήμος έλαβε τη σημερινή του μορφή το 1998 με το Σχέδιο Καποδίστριας. Εν συνεχεία έμεινε ανέπαφος από τον «Καλλικράτη», αφού πληρούσε το πληθυσμιακό κριτήριο (2.000 για ορεινούς δήμους) ώστε να αποφύγει τις αναγκαστικές συνενώσεις.

Έχει έκταση περίπου 334 τ.χλμ. και πληθυσμό 8.242 μόνιμων κατοίκων, σύμφωνα με την απογραφή του 2011.
Δήμος Αστακού

Ο Δήμος Αστακού ήταν δήμος του νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ξηρομέρου. Βρισκόταν στα δυτικά της Αιτωλοακαρνανίας και είχε σαν έδρα του την κωμόπολη του Αστακού. Ήταν κυρίως ορεινός και ημιορεινός. Σύμφωνα με την απογραφή του 2001 ο δήμος είχε συνολικά 7.330 κατοίκους και 345.099 στρέμματα έκταση.

Εκτός της πόλης του Αστακού ο δήμος περιλάμβανε 11 ακόμα δημοτικά διαμερίσματα. Αυτά είναι τα παρακάτω:
: Δ.δ. Αστακού [2.563]
::* ο Αστακός [2.538]
::* το Βαλτί [25]
: Δ.δ. Αγραμπέλων -- τα Αγράμπελα [87]
: Δ.δ. Βασιλοπούλου -- το Βασιλόπουλο [573]
: Δ.δ. Βλιζιανών -- τα Βλιζιανά [325]
: Δ.δ. Καραϊσκάκη -- ο Καραϊσκάκης [630]
: Δ.δ. Μαχαιρά -- ο Μαχαιράς [420]
: Δ.δ. Μπαμπίνης -- η Μπαμπίνη [413]
: Δ.δ. Παλαιομανίνας -- η Παλαιομάνινα [888]
: Δ.δ. Προδρόμου -- ο Πρόδρομος [361]
: Δ.δ. Σκουρτούς -- η Σκουρτού [337]
: Δ.δ. Στρογγυλοβουνίου [302]
::* το Στρογγυλοβούνι [174]
::* η Μάνινα Βλιζιανών [128
: Δ.δ. Χρυσοβίτσης -- η Χρυσόβιτσα [353]
Βανδαλισμός

Καταστροφή [[Άγαλμα|αγάλματος]]. Μορφή Βανδαλισμού.
Βανδαλισμός είναι η συστηματική μερική ή ολική καταστροφή έργων τέχνης και πολιτισμού. 

Ο όρος προήλθε από το μάχιμο γερμανικό φύλο των Βανδάλων, οι οποίοι συνήθιζαν κατά τις εκστρατείες τους να καταστρέφουν έργα τέχνης από τους τόπους των κατακτήσεών τους. Κατέστρεφαν κυρίως αγάλματα, αφαιρώντας συνήθως τις μύτες και τα αυτιά των προσώπων κι αυτό με αφορμή μια προκατάληψη που έλεγε πως τα αγάλματα διαθέτουν ψυχή και έτσι, καταστρέφοντάς τα, αφαιρούσαν τη δυνατότητα να εισέρχεται και να εξέρχεται η ψυχή μέσα στο άγαλμα. Στη συνέχεια προχώρησαν και σε καταστροφές άλλων μορφών τέχνης. 

Στις μέρες μας, ο όρος βανδαλισμός έχει λάβει μια ευρύτερη διάσταση, μη περιοριζόμενος στην καταστροφή έργων τέχνης, αλλά στην καταστροφή γενικότερα ιδιωτικής ή δημόσιας περιουσίας.
Βορειοδυτικά Εδάφη

Τα Βορειοδυτικά Εδάφη (αγγλικά: Northwest Territories, γαλλικά: Territoires du Nord-Ouest) είναι διοικητική υποδιαίρεση του Καναδά, η οποία υπάγεται σε άμεσο διοικητικό έλεγχο από την ομοσπονδιακή κυβέρνηση της χώρας. Βρίσκεται στο βόρειο Καναδά, ανάμεσα στο Γιούκον και το Νούναβουτ. Στα νότια συνορεύει από τα δυτικά προς τα ανατολικά με τη Βρετανική Κολομβία, την Αλμπέρτα και το Σασκάτσουαν.

Η έκταση των Βορειοδυτικών Εδαφών είναι 1.346.106 τ.χλμ., αλλά ο πληθυσμός της περιοχής φτάνει μόλις τους 41.786 κατοίκους (απογραφή 2016). Οι περισσότεροι κάτοικοι είναι αυτόχθονες Ινδιάνοι. Πρωτεύουσα των Βορειοδυτικών Εδαφών είναι το Γέλοουναϊφ (αγγλ., Yellowknife, δηλ. "Κίτρινο μαχαίρι"), που έχει πληθυσμό 18.884 κατοίκους (απογραφή 2016). Στα Βορειοδυτικά Εδάφη βρίσκονται οι δύο μεγάλες λίμνες, που είναι ολόκληρες στην επικράτεια του Καναδά, η Μεγάλη Λίμνη των Άρκτων και η Μεγάλη Λίμνη των Σκλάβων και ο ποταμός Μακένζι. Η μισή έκταση των Εδαφών καλύπτεται με δάση τάιγκας, ενώ η υπόλοιπη από αρκτική τούνδρα, όπως και το γειτονικό Νούναβουτ.

Η περιοχή είναι πλούσια σε ορυκτά και πολύτιμα μέταλλα. Τα τελευταία χρόνια έχει ξεκινήσει και η εξόρυξη διαμαντιών.
Κορίανδρον το ήμερον

Το φυτό Κορίανδρον το ήμερον "(Coriandrum sativum)", επίσης γνωστό ως κορίανδρος, κορίαντρος, κόλιανδρος, κόλιαντρος, κολίανδρος, κοριός ή κουτβαράς, κινέζικος μαϊντανός ή ντάνια "(dhania)", είναι ένα ετήσιο φυτό-βότανο της οικογένειας των Απιίδων (συν. Σκιαδοφόρων) "(Apiaceae)". Ο κορίανδρος είναι ιθαγενής σε περιοχές που εκτείνονται από τη Νότια Ευρώπη και τη Βόρεια Αφρική ως τη Νοτιοδυτική Ασία. Είναι ένα μαλακό φυτό που φτάνει σε ύψος έως τα 50 εκ. (20 ίντσες). Τα φύλλα του είναι μεταβλητά στο σχήμα, με φαρδιούς λοβούς στη βάση του φυτού και λεπτούς και φτερωτούς ψηλότερα στους ανθοφόρους βλαστούς. Τα άνθη είναι διατεταγμένα σε μικρά σκιάδια, λευκά ή πολύ απαλό ροζ, ασύμμετρα, με τα πέταλα να δείχνουν μακριά από το κέντρο των σκιαδίων μακρύτερα (5-6 χιλιοστά ή 0,20 έως 0,24 ίντσες) από εκείνα που δείχνουν προς αυτό (μόνο 1-3 χιλιοστά ή 0,039-0,118 ίντσες) μήκος. Ο καρπός είναι ένα σφαιρικό, ξηρό σχιζοκάρπιο με διάμετρο 3-5 χιλιοστά (0,12 έως 0,20 ίντσες). Αν και μερικές φορές τρώγονται μόνοι τους, οι σπόροι συχνά χρησιμοποιούνται ως καρύκευμα ή ως ένα πρόσθετο συστατικό σε άλλα τρόφιμα.
Μαρία Λουίζα της Πάρμας

Η Μαρία Λουίζα της Πάρμας ("Maria Luisa di Borbone-Parma", Πάρμα, 9 Δεκεμβρίου 1751 - Ρώμη, 2 Ιανουαρίου 1819) ήταν πριγκίπισσα του οίκου των Βουρβόνων και βασίλισσα της Ισπανίας ως σύζυγος του βασιλιά Καρόλου Δ΄. Ήταν κόρη του Φιλίππου των Βουρβόνων, δούκα της Πάρμας και της πριγκίπισσας Λουίζας Ελισάβετ της Γαλλίας.
Κομμουνιστική Ανανέωση

Η Κομμουνιστική Ανανέωση είναι κομμουνιστική οργάνωση στην Ελλάδα.
Πελοπίδες

Οι Πελοπίδες ήταν οι απόγονοι του Πέλοπα, ο οποίος με την Ιπποδάμεια γέννησε πολλά παιδιά.
Νούναβουτ

right|200px|thumb|Χωριό Ινουίτ κοντά στο Φρόμπισερ Μπέι το 1865
thumb|right|200px|Βορειοανατολική ακτή της νήσου Μπάφιν
thumb|170px|right|Κάτοικος του Νούναβουτ
Το Νούναβουτ (αγγλικά/γαλλικά: Nunavut) είναι η νεότερη και η μεγαλύτερη σε έκταση διοικητική διαίρεση του Καναδά. Το Νούναβουτ είναι ομοσπονδιακό έδαφος του Καναδά, δηλαδή περιφέρεια υπό τον άμεσο έλεγχο της καναδικής ομοσπονδιακής κυβέρνησης. Το Νούναβουτ χωρίστηκε επίσημα από τα Βορειοδυτικά Εδάφη την 1η Απριλίου του 1999, μέσω του νόμου Νούναβουτ. Η δημιουργία του Νούναβουτ οδήγησε στην πρώτη σημαντική αλλαγή στο πολιτικό χάρτη του Καναδά από την ενσωμάτωση της επαρχίας Νέα Γη και Λαμπραντόρ το 1949. Πρωτεύουσα του Νούναβουτ είναι το Ικάλουιτ (πληθ. 7.082 άτομα) (απογραφή 2016), που βρίσκεται στο νοτιοανατολικό άκρο της νήσου Μπάφιν..

Η συνολική του έκταση φτάνει τα 2.093.190 τ.χλμ.. Είναι μια από τις πιο απομονωμένες και αραιοκατοικημένες περιοχές της Γης, με τον πληθυσμό του να ανέρχεται μόλις σε 35.944 άτομα (απογραφή 2016). Οι περισσότεροι κάτοικοι της περιοχής (~85%) είναι αυτόχθονες Ινουίτ, που συγγενεύουν φυλετικά με τους Εσκιμώους της Βόρειας Ευρώπης και της Γροιλανδίας.

Η λέξη "Νούναβουτ" σημαίνει «"Η Δική μας Γη"» στην γλώσσα Ινούκτιτουτ των αυτοχθόνων Ινουίτ. Η γλώσσα Ινούκτικουτ είναι, μαζί με τα αγγλικά και τα γαλλικά, επίσημη γλώσσα του Νούναβουτ.
Μανουέλ ντε Γοδόι

Ο Μανουέλ ντε Γοδόι ι Άλβαρεθ ντε Φάρια (Manuel Godoy y Álvarez de Faria, 12 Μαΐου 1767 – 4 Οκτωβρίου 1851) ήταν πρωθυπουργός της Ισπανίας κατά τα χρονικά διαστήματα 1792–1797 και 1801–1808.

Γεννήθηκε στο Μπαδαχόθ, γιος του Ιωσήφ του Γοδόι ι Σάντσεθ ντε λος Ρίος, ενός ξεπεσμένου συνταγματάρχη από αριστοκρατική οικογένεια, και της Μαρίας Αντωνίας Άλβαρεθ ντε Φάρια. Σε ηλικία 17 ετών μετέβη στην Μαδρίτη, όπου κατετάγη στην βασιλική σωματοφυλακή και τοποθετήθηκε στη σωματοφυλακή (1780) του διαδόχου μέλλοντα βασιλιά Καρόλου Δ'.

Σύντομα έγινε ευνοούμενος του βασιλιά Καρόλου Δ' και της συζύγου του, Μαρίας Λουίζας. Έγινε Συνταγματάρχης (1789) και αρχιστράτηγος (1790). Τα προνόμια του οφείλονταν στην θετική επιρροή που είχε πάνω στους βασιλείς. Ο πρωθυπουργός Φλορινταμπλάνκα τον κατηγόρησε ότι είναι εραστής της βασίλισσας, αλλά έπεσε από την θέση 
του, γιατί κατηγορήθηκε για παράνομες συνεννοήσεις με την Γαλλική δημοκρατία. Νέος πρωθυπουργός ο Αράντα, που έπεσε επίσης από την θέση του τον επόμενο Νοέμβριο. Τότε, στην θέση του πρωθυπουργού η βασίλισσα τοποθέτησε τον Γοδόι με την πλήρη αποδοχή του βασιλιά Καρόλου, ο οποίος ήταν ανίκανος γύρω από οτιδήποτε σχετικά με θέματα διακυβέρνησης.

Πήρε πολλούς τίτλους, ανάμεσα στους οποίους μαρκήσιος του Άλβαρεθ και δούκας του Σουέκα και της Αλκουντία.
Pink Martini

Οι Πινκ Μαρτίνι (αγγλ.: "Pink Martini") είναι ένα δωδεκαμελές μουσικό συγκρότημα από το Πόρτλαντ του Όρεγκον των ΗΠΑ. Δημιουργήθηκαν το 1994 από τον πιανίστα Τόμας Λάουντερντέιλ. Συνδυάζουν τέτοια διάφορα είδη της μουσικής, όπως: λάτιν, λάουντζ, κλασσική, και τζαζ.
Αβελονήσια Ηράκλειας

thumb|250 px|right|Φωτογραφία της Ηρακλειάς από δορυφόρο. Οι νησίδες στα αριστερά (δυτικά) είναι τα Αβελονήσια
Τα Αβελονήσια είναι συστάδα νησίδων των Κυκλάδων του Αιγαίου Πελάγους. Βρίσκονται κοντά στη νοτιοδυτική ακτή της Ηράκλειας. Η συστάδα αποτελείται από δύο ακατοίκητες νησίδες: τη νησίδα Μεγάλος Αβελάς στα ανατολικά και τη νησίδα Μικρός Αβελάς στα δυτικά. Σύμφωνα με το σχέδιο Καλλικράτης ανήκουν στη δημοτική ενότητα Ηρακλείας, του δήμου Νάξου και Μικρών Κυκλάδων.

Τα Αβελονήσια, όπως και άλλες νησίδες του Αιγαίου, έχουν χαρακτηρισθεί ως "τόπος ιδιαιτέρου φυσικού κάλλους" με υπουργική απόφαση" με στόχο την αποτελεσματική προστασία, διατήρηση και ανάδειξη του φυσικού περιβάλλοντός του". Επίσης έχουν υπαχθεί στο πρόγραμμα Leader+ Κυκλάδων, καθώς και στα Ολοκληρωμένα Προγράμματα Ανάπτυξης Αγροτικού Χώρου (Ο.Π.Α.Α.Χ.) του Περιφερειακού Επιχειρησιακού Προγράµµατος (Π.Ε.Π.) Νοτίου Αιγαίου.

Τα Αβελονήσια, όπως και τα υπόλοιπα νησιά και νησίδες των νησιωτικών συμπλεγμάτων της Ηρακλείας, της Σχοινούσσας και των Κουφονησίων και οι νησίδες Αντικέρια της Αμοργού και Μάκαρες της Δονούσσας, περιλαμβάνονται στο Δίκτυο Natura 2000 και αποτελούν μέρος του Τόπου Κοινοτικής Σημασίας (ΤΚΣ) "Μικρές Κυκλάδες: από Κέρο μέχρι Ηράκλεια, Σχοινούσσα, Κουφονήσια, Κέρος, Αντικέρι και θαλάσσια ζώνη" και της Ζώνης Ειδικής Προστασίας (ΖΕΠ) "Νήσος Ηράκλεια, Νήσοι Μάκαρες, Μικρός και Μεγάλος Αβελάς, Νησίδα Βενέτικο Ηρακλείας". Στον ΤΚΣ έχουν παρατηρηθεί σπάνια ενδημικά είδη φυτών με περιορισμένη εξάπλωση, ενώ αποτελεί καταφύγιο για το απειλούμενο είδος της μεσογειακής φώκιας "Monachus monachus". Στην ΖΕΠ επωάζουν θαλασσοπούλια και τα απειλούμενα είδη αρπακτικών μαυροπετρίτης ("Falco eleonorae") και μύχος ("Puffinus yelkouan").
Άννα Μπολέυν

Η Άννα Μπολέυν ("Anne Boleyn", ", 1501 - 19 Μαΐου 1536), μαρκησία του Πέμπροκ, ήταν η δεύτερη σύζυγος του Ερρίκου Η΄ της Αγγλίας και μητέρα της βασίλισσας Ελισάβετ Α΄ της Αγγλίας. Ο γάμος του Ερρίκου με την Άννα και η εν συνεχεία εκτέλεσή της αποτελούν μέρος μιας σημαντικής πολιτικής και θρησκευτικής αναταραχής, που έχει μείνει γνωστή ως Αγγλική Μεταρρύθμιση, με την Άννα την ίδια να πρωτοστατεί στην ανάγκη της εκκλησιαστικής μεταρρύθμισης. Έχει χαρακτηριστεί ως η Βασιλική σύζυγος που είχε τη μεγαλύτερη επιρροή στην ιστορία της Αγγλίας.
Γεώργιος Παπαγιαβής

Ο Γεώργιος Παπαγιαβής (11 Ιανουαρίου 1911 - 28 Οκτωβρίου 2011) ήταν Έλληνας πολιτικός.
Ιωσήφ Α΄ της Πορτογαλίας

Ο Ιωσήφ Α΄ της Πορτογαλίας (1714 – 24 Φεβρουαρίου 1777) από τον Οίκο της Μπραγκάνσα ήταν βασιλιάς της Πορτογαλίας από το 1750 έως το 1777.
Ιωάννης ΣΤ΄ της Πορτογαλίας

Ο Ιωάννης ΣΤ΄ της Πορτογαλίας ("João VI de Portugal", 13 Μαΐου 1767 – 10 Μαρτίου 1826), ο λεγόμενος και ο Ήπιος από τον Οίκο της Μπραγκάνσα, ήταν βασιλιάς του ηνωμένου βασιλείου Βραζιλίας και Πορτογαλίας από το 1815 μέχρι το 1825 με την ανεξαρτητοποίηση της Βραζιλίας υπό τον υιό του, Πέτρο. Δεύτερος γιος της Μαρίας Α΄ και του Πέτρου Γ΄ βασιλέων της Πορτογαλίας. 

Ο μεγαλύτερος αδελφός του, Ιωσήφ της Βραζιλίας, πέθανε πρόωρα άτεκνος οπότε και έγινε ο νόμιμος διάδοχος του θρόνου. Το 1792 ανέλαβε ουσιαστική διακυβέρνηση, αφού η μητέρα του ήταν ανίκανη να κυβερνήσει, κυριευμένη από θρησκευτικό ζήλο. Το 1799 ανέλαβε ουσιαστικά και την αντιβασιλεία, τίτλο που κράτησε ως τον θάνατο της μητέρας του το 1816. Η σύζυγος του Καρλόττα της Ισπανίας είχε ισχυρή επιρροή πάνω του.
Πέτρος Γ΄ της Πορτογαλίας

Ο Πέτρος Γ΄ της Πορτογαλίας (Pedro III de Portugal, πλήρες όνομα: Pedro Clemente Francisco José António de Bragança, 5 Ιουλίου 1717 – 25 Μαΐου 1786) από τον Οίκο της Μπραγκάνσα ήταν βασιλικός σύζυγος - συμβασιλέας της Πορτογαλίας από το 1777 έως το 1786, αφού παντρεύτηκε την ανιψιά του, βασίλισσα Μαρία, μεγαλύτερη κόρη του μεγαλύτερου αδελφού του Ιωσήφ Α΄.
Δήμος Απεραντίων

Ο Δήμος Απεραντίων ήταν καποδιστριακός δήμος και νυν δημοτική ενότητα του καλλικρατικού δήμου Αγράφων. Βρίσκεται στα δυτικά του νομού Ευρυτανίας και είχε σαν έδρα του το χωριό Γρανίτσα. Ήταν ορεινός δήμος και συνόρευε με τον νομό Αιτωλοακαρνανίας. Σύμφωνα με την απογραφή του 2001 ο δήμος είχε συνολικά 3.213 κατοίκους και έκταση 175.823 στρέμματα.

Ο δήμος περιελάμβανε 7 δημοτικά διαμερίσματα:

: Δ.δ. Γρανίτσης 
::* η Γρανίτσα 
::* η Άνω Ποταμιά 
::* τα Αρμάμπελα 
::* η Κάτω Ποταμιά 
: Δ.δ. Βαλαώρας ("Βελαόρας") 
::* η Βαλαώρα (Βελαόρα) 
::* το Καστράκι 
::* τα Κονδυλαίικα 
: Δ.δ. Βούλπης 
::* η Βούλπη 
::* το Λογγίτσι 
: Δ.δ. Λημερίου -- το Λημέριον 
: Δ.δ. Λιθοχωρίου -- το Λιθοχώριον 
: Δ.δ. Σιβίστης 
::* η Χρίσοβα 
::* το Πρατοβούνι 
: Δ.δ. Τοπολιάνων 
::* τα Τοπόλιανα 
::* το Βέρνικο 
::* το Καστράκι ("Δ.δ. Τοπολιάνων")
Παναγιώτης Κοσιώνης

Ο Παναγιώτης Κοσιώνης (21 Μαΐου 1934 - 12 Φεβρουαρίου 2008) ήταν Έλληνας ιατρός και πολιτικός. Διετέλεσε δημοτικός σύμβουλος, αντιδήμαρχος και πρόεδρος του δημοτικού συμβουλίου Πατρών, βουλευτής Αχαΐας με το ΚΚΕ και αντιπρόεδρος της Βουλής των Ελλήνων.
Δήμος Ασπροποτάμου

: "Το άρθρο αυτό αναφέρεται στον Δήμο Ασπροποτάμου. Για άλλα άρθρα με το ίδιο όνομα, δείτε Ασπροπόταμος (αποσαφήνιση)" 
Ο Δήμος Ασπροποτάμου ήταν καποδιστριακός δήμος και νυν δημοτική ενότητα του καλλικρατικού δήμου Αγράφων. Βρίσκεται στα βορειοδυτικά του νομού Ευρυτανίας και είχε σαν έδρα το χωριό Ραπτόπουλο. Ήταν ορεινός δήμος, καθώς βρίσκεται στην νότια πλευρά της Πίνδου, και συνόρευε με τους νομούς Καρδίτσας και Αιτωλοακαρνανίας. Σύμφωνα με την απογραφή του 2001 ο δήμος είχε συνολικά 2.729 κατοίκους και έκταση 125.954 στρέμματα.

Ο δήμος περιελάμβανε 5 δημοτικά διαμερίσματα:

: Δ.δ. Ραπτοπούλου 
::* το Ραπτόπουλο 
::* η Ιτέα 
::* το Κάτω Ραπτόπουλο 
::* το Παλαιοχώρι 
: Δ.δ. Κέδρων 
::* τα Κέδρα 
::* το Διάσελο 
: Δ.δ. Λεπιανών 
::* τα Λεπιανά 
::* ο Άγιος Βλάσιος 
::* τα Βαρκά 
: Δ.δ. Νέου Αργυρίου 
::* το Νέο Αργύρι 
::* η Δαφνούλα
: Δ.δ. Πρασιάς 
::* η Πρασιά 
::* ο Άγιος Ιωάννης Πρόδρομος 
::* το Βασιλέσι 
::* οι Μεταξάδες
::* τα Φουσιανά